PLANINSKO DRUŠTVO CELJE MATICA                                                                           Celje,  24. 10. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
DOGA KRNSKEGA ČEBRA 

VELIKA BABA,  2016 m,  

V SOBOTO,  12. novembra 2011 

KRNSKO JEZERO JE ČUDOVIT SPOMINEK, 

KI GA JE JULIJSKIM ALPAM OB SLOVESU PODARILA ZADNJA LEDENA DOBA. 

Z OBALE JEZERA PRITEGNE NAŠ POGLED NAJPREJ GOSPODAR KRN. 

NJEGOV PRATEŽ OPAZIMO ŠELE POZNEJE. 

VELIKI LEMEŽ JE NA NAŠI DESNI IN VELIKI ŠMOHOR NA LEVI, 

MEDTEM KO SE ZA HRBTOM ŠOPIRITA VELIKA BABA IN VELIKA MONTURA. 

POLEG VEČ DRUGIH VRHOV OBDAJAJO JEZERSKO KOTANJO KOT DOGE ČEBER. 

KDOVEKDAJ SO PASTIRJI IN LOVCI UTRLI PRVE STEZE V TE GORE, STO LET PA BO KMALU, KAR JE VIHRA PRVE SVETOVNE VOJNE V TEH KRAJIH PUSTILA NEIZBRISNE BRAZGOTINE, KI JIH JE DRŽAVNA MEJA NA BOGATINSKEM SEDLU MED OBEMA VOJNAMA ŠE POGLOBILA. 

IZ OBDOBJA OD 1915. DO 1943. LETA SO SE OHRANILE ŠTEVILNE VOJAŠKE TOVORNE POTI. 

ENA TAKŠNIH JE TUDI mulattiera NA MALCE ODMAKNJENO IN RAZGLEDNO VELIKO BABO. 

DELAVNI PLANINCI IZ NOVE GORICE SO JO OČISTILI TER OZNAČILI IN PRAV JE TAKO. 

NANJO VAS VABIMO 

PRAV NA DAN VSAKOLETNEGA SPOMINSKEGA POHODA H KRNSKEMU JEZERU. 

S POSTAJALIŠČA NA GLAZIJI OB LJUBLJANSKI CESTI 

SE Z NAROČENIM AVTOBUSOM ŽE OB štirih ZJUTRAJ, 4:00, 

ODPRAVIMO BRŽČAS ČEZ MEJNA PREHODA RATEČE IN PREDEL V DOLINO LEPENO. 

RANO VOŽNJO SKLENEMO PRI PLANINSKEM DOMU dr. Klementa Juga, 680 m. 

OD PREUREJENE ITALIJANSKE VOJAŠNICE 

SE PO DOBRO UHOJENI IN OZNAČENI STEZI, KI SE OGIBA NEKDAJ ŠIROKE VOZNE POTI, 

POVZPNEMO MIMO GORNJE POSTAJE TOVORNE ŽIČNICE NA DUPELJSKO SEDLO, 1410 m. 

KO SE PO 2 urah ZAČNE POT SPUŠČATI V KOTANJO DUPELJSKEGA JEZERA, 1350 m, 

SE ODCEPI ŠE 2 uri DOLGA OZNAČENA STEZA, KI OBIDE ZAHODNO IN JUŽNO VZNOŽJE, 

PREDEN NAJDE Z VZHODNE STRANI LAHEK PRISTOP NA DVOGLAVO VELIKO BABO, 2016 m.

Z VELIKE BABE SESTOPIMO PO SVOJIH SLEDEH LE DO ODCEPA, 1790 m, VOJAŠKE POTI, 

KI PELJE IN NAS PRIPELJE NA ČOKATO JUŽNO SOSEDO VELIKO MONTURO, 1958 m. 

S SLEDNJE SE VRNEMO LE DO SEDELCA, okoli 1880 m, POD BREZIMNIM VRŠIČEM, 1919 m. 

PO VZHODNEM BOKU SESTOPIMO NA SLOVENSKO PLANINSKO POT ZA LEPOČAMI, 1608 m, 

IN PO SPP SE ČEZ PLANINO DUPLJE, 1371 m, 

SPREHODIMO DO DOMA PRI KRNSKIH JEZERIH, 1385 m. 

ZARADI 14. pohoda spomina NA LETA PRVE SVETOVNE VOJNE 1915 – 1917 

IN SPOMINSKE SLOVESNOSTI OB KRNSKEM JEZERU JE ŽIVAHNO BOLJ KOT DRUGEKRATI. 

PO DALJŠEM ODDIHU SE PO okoli 8 urah HOJE VRNEMO K AVTOBUSU V LEPENI, 680 m. 

KDOR JE IZPUSTIL VELIKO MONTURO, JE PRIDOBIL 1 uro. 

ČE PA SE ŽELIMO UDELEŽITI LE SPOMINSKE SLOVESNOSTI, 

OSTANE DOVOLJ ČASA TUDI ZA OBISK KRNSKEGA JEZERA IN DRUŽENJE. 

SPET DOMA BOMO ČEZ PREDEL IN RATEČE okoli 21. ure. 

POT JE LAHKA LE V POLETNIH RAZMERAH, 

ZATO VZEMIMO ZA VSAK PRIMER S SABO TUDI CEPIN, DEREZE IN SVETILKO. 

PRIJAVIMO SE V DRUŠTVENI PISARNI. ZA PREVOZ PRISPEVAMO 22,00 €. 

DOBER DAN NAD KRNSKIM JEZEROM!

Tone Primožič

